  Виталий Пронин Удмуртиысь 42 пинал ЕГЭ-зэ 100 баллы гожтӥз. Кылем арен ӵошатыса, со 9 адямилы тросгес. Кызьы ивортэ Удмуртиысь Дышетонъя но наукая министерство, визь погъёс Ижкар, Глазов, Можга, Воткинск городъёсын гинэ уг будо, вань соос гурт школаосын но. Экзамензэс умой сётӥзы Алнаш, Балезино, Дэри, Сарапул, Шаркан, Якшур-Бӧдья, Яр ёросъёсысь пиналъёс. - 5 ар куспын нырысьсэ ӟуч кылъя экзаменэз сомында адями 100 баллы сётӥз - 17 мурт, озьы ик нырысьсэ одӥг но янгыш ӧз лэсьтэ биологиез но географиез куд-ог сётӥсьёс. Химиен 8 адями 100 балл люказ, - пусйиз шаерысьтымы огъя дышетонъя управленилэн кивалтӥсез Лариса Пластинина. Мария Векшина Туспуктэм: repetitor-po-russkomu.ru  